Lav et referat af nedenstående tekst:

Tekst:
Onsdag aften omkring klokken 19 flygtede to vietnamesere fra arresten i Frederikshavn. Her sad de varetægtsfængslet, sigtet for narkokriminalitet. De to er trods mange henvendelser til politiet ikke kommet tilbage i cellerne endnu, men der bliver nu taget skridt for at forhindre, at deres flugt kan gentages af andre. - De var ved at bære nogle arbejdsmaterialer fra førstesalen og ned i stuen, hvor de skulle på nogle paller, og der ser de deres snit til at løbe ind på et depotrum og videre ud af et vindue, der ikke er sikret, fortæller arrestforvarer Perben Thaarup. - Det hele foregår inden for et halvt minut, siger han videre. De to mænds flugt ville ikke have været muligt på andre tidspunkter end lige netop nu. Arbejdet foregår nemlig i den usikrede del af arresten fordi der sker ombygning i øjeblikket, og når ombygningen er overstået vil depotrummet være sikret. Indtil da er de indsattes ophold i den usikrede del af arresten stoppet.

Referat:
De to vietnamesere der onsdag flygtede fra arresten i Frederikshavn kunne uhindret hoppe ud af vindue.